Alf Kjellman

Alf Erling Kjellman (1938–2010) var en norsk jazzmusiker (tenorsaksofon), arrangør og komponist.biografi fra Norsk Musikkinformasjon

Han ledet eget revyorkester i hjembyen (1955 og 1956), medlem av «Swinging Quartet» (1956–1957), Sverre Lunds kvartett (1958–1959), spilte tenorsax og skrev arrangementer for det lokale jazzklubborkestret (1958–1959).

Høsten 1959 flyttet han til Oslo og ble med i Oslos jazzmiljø, først hos Kjell Karlsen (1959), dernest hos Ditlef Eckhoff (på første Moldejazz i 1961). Kjellman bidro også til filmmusikk på Line (film) (1961) med forøvrig Atle Hammer, Frode Thingnæs, Mikkel Flagstad, Eilif Holm, Einar Iversen, Erik Amundsen og Egil Johansen. På 60- og 70-tallet bidro han  i Club 7-miljøet, var med  på utgivelser med Arild Wikstrøm, samt bluesgruppen Sapphires, Han flyttet til Molde i 1975 og deltok  på LP-en Østerdalsmusikk , flyttet så til Bodø og spilte med Kjell Bartholsen (1976). Flyttet tilbake til Oslo  og spilte blant annet med Ola Calmeyer (1977–79).  Han har også medvirket på utgivelser av Søyr (2000), samt et kutt med bl.a Ola Calmeyer på Nordnorsk jazzforums samleplate Distant Reports (Gemini Records, 2001.

Selv ledet han The Alf Kjellman Project med plateutgivelsen You'll always need friends (Gemini Records, 1998), der Kjellmans komposisjoner ble fremført med musikerne Frode Nymo saksofon, Harald Johnsen bass, Inge Stangvik vokal, Jørn Øien piano, Kevin Dean og Ole Jacob Hansen trommer.  Selv spilte han ikke.  Fram til  2006 hadde han ennå ikke spilt på en eneste plateutgivelse i eget navn. Dette ble det forandring på da kollega og venn, trombonisten Øystein B. Blix startet opp plateselskapet Reflect for å gi ut platen June 1999, som var radioopptak med Kjellman, tatt opp av NRK under Festspillene i Nord-Norge i 1999. I 2000 ble det gjort studioopptak på. NRK i Tromsø, noe som resulterte i artistens eneste studioinnspilling: Feather, But No Wings.

Blix bidro også til artistens 70-årsfeiring med konsert på Vertshuset Skarven i Tromsø.Alf Kjellman – endelig på CD fra NRK (21.9.07) Ifølge Bjørn Hansen var Kjellmann
«... blitt kalt jazzmusikernes musiker. Alf Erling Kjellman tilhører legendene i norsk jazz, en instrumentalist, komponist og arrangør som alle samtidige utøvere kjenner, men som er nesten totalt ukjent av det store publikum»NRK
Til Nordlysfestivalen 2011 komponerte Henning Gravrok Fire variasjoner over Alf Kjellmans gode råd, fremført av Nordnorsk Storband med Tomasz Stanko.
 Referanser 

 Eksterne lenker   

 Diskografi fra Jazzbasen 
 Biografi fra Jazzbasen

Kategori:Norske jazzsaksofonister
Kategori:Personer fra Tromsø kommune